text: Razzia på rocker-borg i Flensborg
  06 januar 2010 kl. 15.14
  Tysk politi har i dag gennemført razzia'er flere steder i  Flensborg mod medlemmer af Hell Angels MC og bl.a. gennemsøgt deres  klubhus, skriver netavisen "nordschleswiger.dk".
  Samtidig har det tyske politi anholdt den 36-årige leder af Hells  Angels i Flensborg sigtet for drabsforsøg. Politiet mener at kunne bevise, at  han bevidst påkørte et "fjendligt" medlem af Bandidos på motorvejen i nærheden af Flensborg.
  Bandidos-medlemmet blev livsfarligt kvæstet.
  
  Stort våbenlager
  Aktionen mod Hell Angels i Flensborg kommer ikke overraskende på  baggrund af at tysk politi i november sidste år på et bilværksted i Flensborg fandt et stort våbenlager med maskinpistoler, pumpguns,  sprængstof og masser af ammunition tilhørerende medlemmer af Hell Angels Flensborg.
  Der har også i flere år været grænse-overskridende kontakter mellem de tyske Hell Angels og danske medlemmer af organisationen. Flere danske HA-er har været bosat lige syd for grænsen.
  